# Metal

*E articulo aki ta uza **ortografia di Papiamento**. Lo aprecia si por mantene e articulo aki na estilo di **Papiamento**.*
MetalMuestra di hero como fragmento y un cubo di 1 cm3, ta un ehempel di un elemento kimico cu ta un metal.Metal den forma di un salero traha di staal inoxidabel, un *alloy* (metal alia) componi pa un gran parti di hero, crhoom y nikel.Imagen riba  Wikimedia Commons
Den kimica, un **metal** ta wordo defini como un di e 62 elemento kimico cu ta pertenece na e siguiente grupo den e tabel periodico:

* 6 metal alkali (grupo 1)
* 6 metal alkali di tera (grupo 2)
* 38 metal di transicion (grupo 3 pa 12)
* 12 metal post-transicion (grupo 13 pa 16)

Den e tabel periodico, e elementonan aki ta situa na man robes di e semi-metalnan, cu ta forma un liña diagonal for di borum (B) te cu astaat (At).

Den ciencia di material, *alloy* (metal alia) y composito intermetalico tambe ta referi na metal. Den sentido mas amplio, ta trata di materialnan cu, den estado solido of likido, ta expone e siguiente propiedadnan caracteristico:

Metal cayente-cayenteAparencia scematico di bara metalico rondo despues di testmento di tension di rek
(a) Fractura fragil
(b) Fractura *ductil*
(c) Fractura completamente ductil
* conductividad electrico halto, cu ta baha cu aumento di temperatura;
* transferensia di calor halto;
* *ductilidad* (deformacion plastico);
* un briyo metalico caracteristico.

Metalnan comun ta inclui hero, aluminium, koper, chroom, nikel, chumbu, zink, tin, oro, plata, platina. Ehempelnan di alloy ta inclui staal (inluyendo staal inoxidabel), brons, y soldeer.

## Propiedad kimico

Un caracteristica clave di metal ta nan electronegatividad abou. Den e cristal rooster, e electronnan di atoomnan metalico ta suak uni cu e nucleo atomico. Esaki ta crea un rooster di ionnan positivamente carga den cua e electronnan di valencia por move libramente. Esaki ta splica e conductividad electrico di metal.

Como cu metal ta traspasa electron facilmente, nan ta oxidante fuerte. Den reaccionnan redox, nan ta pasa nan electronnan pa oxidantenan, mayoria be formando salo.

Solamente metalnan precioso manera oro y plata ta aparece den naturalesa den forma puru y metalico debi na nan reactividad abou. Mayoria di otro metal ta wordo extrai for di mineral, manera hero for di mineral di hero of koper for di mineral carga cu koper. E proceso aki ta cay bou di metalurgia.

Metal alkali (manera sodio) y metal alkali di tera (manera magnesio) ta masha reactivo. Nan ta forma ionnan 1+ y 2+, respectivamente, door di pasa electron for di nan s-capa externo. Salo di e matlnan aki tin un disolucion halto den awa, specialmente matalnan alkali. Isotop radioactivo di e metalnan aki, manera cesium-137 y strontium-90, cu ta wordo forma durante splijtmento nuclear, pues ta plama facilmente den e medio ambiente.

Metalnan cu no ta reacciona cu zuurstof of awa ta yama metal noble. Metalnan basico ta afecta pa corocion. Matalnan basico manera sodio y potasio asta ta reacciona violentamente cu awa. P'esey, nan no ta hunga un rol den ciencia di material.

Metalnan di transicion for di e gruponan di pplatina y koper ta relativamente inerto. E matalnan noble di e gruponan aki, manera oro, plata y platina, ta reacciona masha poco cu otro substancianan y ta expone stabilidad comparabel cu gasnan noble.

Cabey metalico di zink riba un staal tapa cu zink.
Un fenomeno special den algun metal ta e formacion di cabey matalico: crecemento microscopico, den forma di cabey di monocristalnan, incluyendo tin, zink y cadmium.

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo Metal riba e Wikipedia hulandes, ku ta kai bao di e lisensia Creative Commons Attribution/Share Alike. Mira e historia di edishon einan.
 |